**Henrietta Boggs** (født 6. mai 1918 i Spartanburg i Sør-Carolina i USA, død 9. september 2020 i Montgomery i Alabama) var en costarricansk-amerikansk forfatter, journalist og aktivist. Hun var den costarricanske president José Figueres Ferrers første hustru, og var Costa Ricas førstedame fra 1948 til 1949 i årene etter den costarricanske borgerkrig.

Liv og virke
------------

### Bakgrunn

Henrietta Boggs var datter av Meta Long og Ralph Emerson Boggs; han var en presbyteriansk eldste. I 1923 flyttet familien til Birmingham i Alabama, der faren startet opp et byggefirma.

Etter *High School* gikk hun på Birmingham–Southern College og studerte engelsk der og var reporter for studentavisen.

### Costa Rica

Under en sommerferie i 1940 dro hun til Costa Rica er hennes tante og onkel bodde som pensjonister. Der møtte hun José Figueres Ferrer, som hun senere giftet seg med, i 1941. Den 20. april 1943 fødte hun deres første sønn, José Martí Figueres Boggs, og 19. februar 1945 deførste datter, Meta Shannon Figueres Boggs, begge i San José. Datteren Meta ble diplomat og FN-ambassadør.

Figueres ble leder for opposisjonsstyrkene i borgerkrigen som brøt ut i Costa Rica i 1948. Han hadde lenge håpet å å bruke Costa Rica som hovedbase for å fjerne de tre sentrale søramerikanske diktatorer. Gruppen ble grundig overvåket av myndighetene, spesielt etter at de gjennomførte en rekke operasjoner som ble regnet som terrorangrep av myndighetene i 1945 og 1946. Disse angrepene var planlagt å utvikle seg til en generalstreik, men folket responderte ikke. I 1948 utviklet protestene over valgresultatet seg til en væpnet konflikt, deretter utviklet det seg til en revolusjon. Med mer enn 2000 døde var resultatet av den 44-dager lange borgerkrigen, noe som gjør denne konflikten til den blodigste hendelsen i det 20. århundre i Costa Ricas allerede ganske blodige historie.

Han klarte å styrte regjeringen, og så ble han president, og avskaffet han hæren, og dermed var Henrietta Boggs blitt en *First Lady*. Hun kunne benytte sin sentrale posisjon til å bevirke at landets kvinner ble gitt stemmerett.

### Skilsmisse, tilbake til USA

Etter en tid ble Boggs overbevist om at ekteskap og virke i politikken ikke var kompatible størrelser i hennes liv, gitt hennes uavhengighetstrang i det som var og forble et ganske patriarkalsk samfunn. Figueres ble president på nytt i 1953. Boggs skilte seg fra ham i 1954, og tok med seg barna til New York City, der hun arbeidet for Costa Ricas FN-delegasjon mens hun virket som forfatter.

Figueres giftet seg på nytt, med den danske Karen Olsen Beck.

### Alabama

Hennes tilbakevenden til Alabama i 1969 kom med et nytt ekteskap, med Dr. Hugh MacGuire. Der var hun med på å grunnlegge *River Region Living*, et citymagasin som hun senere solgte, men som hun fortsatte å skrive for, helt frem til sin død.

Hun ble 100 år i mai 2018.

Boggs døde i sitt hjem i Montgomery i Alabama den 9. september 2020 av COVID-19 i en alder av 102 år.

Memoarer, film
--------------

Hennes memoarer fra årene i Costa Rica, *Married to a Legend: My Life with Don Pepe* (1992), ble populær blant lesere i USA og Costa Rica, og ble utgangspunkt for dokumantarfilmen *First Lady of the Revolution*. Fulmen ble produsert av Spark Media, et dokumentarfilmstelskap i Washington, D.C.

Referanser
----------

1. ↑   GeneaStar, oppført som Henrietta Boggs, GeneaStar person-ID boggsh[Hentet fra Wikidata]
2. ↑   www.nacion.com[Hentet fra Wikidata]
3. ↑  «A Revolutionary First Lady». *Weld: Birmingham's Newspaper* **(engelsk)**. 24. august 2016.
4. 1 2  «A Revolutionary First Lady». *Weld: Birmingham's Newspaper*. 24. august 2016.
5. ↑  Gené, Esteban Oviedo Editor de Política Es bachiller en Periodismo por la Universidad Federada Recibió el premio de La Nación como "Redactor del año" en el 2005 y en el 2007 recibió el premio Jorge Vargas. «Henrietta Boggs, primera dama de Costa Rica tras la revolución del 48, muere a sus 102 años». *La Nación, Grupo Nación*. Besøkt 11. september 2020.
6. ↑  «A lady from Birmingham, became a First Lady of Costa Rica and is now living in Montgomery, Alabama | Alabama Pioneers». *alabamapioneers.com*. Besøkt 7. april 2017.
7. ↑  Boggs, Henrietta (1992). *Married to a Legend: Don Pepe*. Middletown, DE: Amazon.com. ISBN 9781541034914.
8. 1 2  «Discovering Henrietta: The Alabama woman who became Costa Rica's first lady – The Tico Times». *ticotimes.net*. Besøkt 7. april 2017.
9. ↑  Día, Franklin Arroyo Periodista egresado de la Universidad Federada Integra el equipo de Nuestro Tema de La Teja Trabajó en el Periódico Al; Eka, corresponsal del diaro Marca para Centroamérica y editor de la revista TYT del Grupo. «Ancianos papudos son bien chineados en una residencia de lujo». *La Teja, Grupo Nación*.
10. ↑  «Henrietta Boggs, Southerner Who Spread Her Wings, Dies at 102». The New York Times. 18. september 2020.
11. ↑  «How an Alabama woman became the First Lady of Costa Rica». *AL.com*.
12. ↑  DeFore, John (8. desember 2016). «'First Lady of the Revolution': Film Review». *The Hollywood Reporter*. Besøkt 10. januar 2018.

Eksterne lenker
---------------

* Offisielt nettsted

* (en) Henrietta Boggs – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |